**Приложение 4.1**

**Регламент на играта и правила за законосъобразност**

# 1.ОРГАНИЗАТОР НА ИГРАТА

Организатор на интерактивната игра (наричано по-долу за краткост ИГРАТА) е АСОЦИАЦИЯТА НА ДУНАВСКИТЕ ОБЩИНИ „ДУНАВ, БУЛСТАТ/ЕИК 114107675, със седалище: п.к. 5930, гр. Белене, пл. „България“№ 23, ет. 7 и адрес за кореспонденция: п.к. 7000, гр. Русе, бул. „Генерал Скобелев“№ 31, бл. „Българска роза“, партерен етаж, представлявана от Мария Цанкова Христова, изпълнителен директор.

# 2. ПРАВО НА УЧАСТИЕ

2.1. Участник в ИГРАТА може да бъде всяко физическо лице, в това число:

* Групи от ученици 10 – 14 г. включени в извънкласни форми на обучения, като „образователни екскурзии“, „зелени училища“ и др.
* Семейства с деца 10 - 14 г.
* Индивидуални лица (родители, учители и др. заинтересовани лица), които желаят да се включат в опознаване на маршрута по един забавен начин, както и такива които имат интерес за ползване ресурсите на играта с информативно-образователна цел.

2.2. Всеки участник, който се е регистрирал или съответно имащ валидна регистрация в приложението danubelimes;

2.3. За участие в ИГРАТА не се изисква закупуване на продукт и/или услуга, предлагани от Организатора, или предоставянето на какъвто и да е залог;

2.4. Всеки Участник се задължава да спазва описаните тук условия.

# 3. ПРОДЪЛЖИТЕЛНОСТ НА ИГРАТА

3.1. Продължителността на ИГРАТА е безсрочна, освен ако не са налице промени, съгласно т.7.3.

3.2. ИГРАТА се провежда съгласно определените в настоящия Регламент условия.

# 4.МЯСТО НА ПРОВЕЖДАНЕ НА ИГРАТА

**ИГРАТА** се реализира и провежда чрез **мобилното приложение** danubelimes , което може да се свали безплатно от Google Play Store или App Store. ИГРАТА е налична на три езика – български, английски и румънски езици.

# 5. МЕХАНИЗЪМ ЗА УЧАСТИЕ В ИГРАТА

5.1. За да участва в ИГРАТА, Участникът трябва да:

* Да има само жеалание за игра и научаване на нова информация.
* Участникът, започвайки играта безусловно приема и се съгласява с настоящите Правила, задължава се да ги спазва, както и да изпълнява всяко решение, взето от Организаторите, включително всяко тълкуване на Регламента;
* Играчът трябва да отговори на набор от 10 въпроса, свързани с различни обекти от трансграничния маршрут. Изборът на въпросите ще става на случаен принцип от софтуерът на ИГРАТА. При всяко зареждане на ИГРАТА, въпросите ще се избират автоматично на случаен принцип. Така потребителят ще получава различен тест всеки път;
* Играчът получава краен резултат от точките след отговор на всичките въпроси. Играчът може да рестартира наново играта, като резултатът от следващите опити се натрупва към резултатът от предишните игри;
* Всеки въпрос ще носи определен брой точки. Въпросите са разделени на теми. Темите се базират на историите за 18-тте основни обекта от маршрута + обща история за римския лимес (императори, крепости, пътища, пристанища, бит и т.н.). За всеки обект ще бъдат създадени приблизително около 10 различни въпроса т.е. в базата данни ще бъдат генерирани около 200 въпроса (18 обекта \*10 въпроса + 1 римски лимес \* 20 въпроса), и съответните им верни отговори;
* Всяко ново зареждане на ИГРАТА ще избира различни въпроси от базата данни. Така въпросите няма да се повтарят за отделните играчи;
* Играчът ще отговаря на въпросите като ще вижда верния веднага щом направи своя избор. При всеки въпрос ще има четири възможни отговора, но само един е верният. За всеки въпрос, потребителят ще има право на 1 опит да избере от зададените отговори. След като завърши и последния въпрос, играчът ще може да разбере своя краен резултат;
* Въпросите, както и отговорите ще бъдат под формата на текст, картинки/снимки или комбинация от двете. Възможни са различни типове въпроси „Какво е изобразено на снимката?“, „Открий какво пише на западната стена“, „Посочи верния отговор на въпроса“ и т.н.;
* Чрез бутон „Улика“/“Любопитно“, играчът ще може да прочете/разгледа информация, необходима за верния отговор. Този подход осигурява опознавателната и образователна цел на ИГРАТА по един неформален и игрови начин. От друга страна по този начин се дава и възможност да се играе извън обекта т.е. потребителят не е задължително да се намира физически на обекта;

# 6. НАГРАДИ

6.1.   За събрани максимален брой точки играчът получава нотификация, чрез която ще получи награда. Възможно е това да става, чрез линк водещ до Сертификат „Римски легионер..“ в JPG/PNG, който играчът изтегля на мобилното си устройство или чрез QR код в JPG/PNG формат, който пак се изтегля като снимка;

6.2.   Споделяне във фейсбук: В края на играта може да има бутон сподели във фейсбуук и на стената на потребителя ще излиза линк, на който да пише, напр. или : „Аз спечелих играта част от мобилното приложение за Римски лимес. Изтегли го и ти от AppStore/Google Play“ или потребителя самостоятелно да споделя адреса на уеб страница в интернет и да напише - играх игра в апликацията на Danube Limes.

# 7. ОГРАНИЧЕНИЯ НА ОТГОВОРНОСТТА

7.1.   Организаторите не носят отговорност за: дефектно или неуспешно електронно предаване на данни; повреда на комуникационната връзка, независимо от причината, по отношение на оборудване, системи, мрежи, линии, сателити, сървъри, компютри или доставчици, използвани по отношение на Играта; недостъпност или неразположение на интернет или на интернет страницата или комбинация от тях; други форсмажорни обстоятелства;

7.2.   Организаторите имат право по своя преценка да прекратят Играта по всяко време, в случай че настъпят обстоятелства, които възпрепятстват нейното провеждане, включително, но не само - злоупотреби, нарушаване на тези Правила, форсмажорни обстоятелства, акт на административен, съдебен или друг орган и др. В тези случаи Организаторите не дължат каквато и да е компенсация на участниците;

7.3.   Забранени са всякакви опити за манипулиране на Играта. При всякакви злоупотреби, които пряко или косвено могат да бъдат използвани за влияние върху Играта, при съмнения за извършване на такива, както и при действия или бездействия на участник, които биха могли да увредят, накърнят, опетнят или дискредитират името, имиджа и/или репутацията на Организаторите, АДО има право да дисквалифицира съответния участник, като в този случай АДО не е длъжно да мотивира или обяснява дисквалификацията;

7.4.   Организаторите не носят отговорност за качеството на Наградите.

**8. ДРУГИ УСЛОВИЯ**

8.1. Настоящите Регламент е достъпен на интернет страницата на www.danubelimes-robg.eu;

8.2. Организаторите в своите правомощия въз основа на контролните механизми си запазват правото да анулират ИГРАТА, както и по всяко време да изменят и допълват настоящия Регламент без уведомление. Измененията и промените в Регламента се извършват с публикуването им на интернет страниците по предходната точка 8.1. и влизат в сила от датата на публикуването им;

8.3.       Организаторите в своите правомощия въз основа на контролните механизми на Играта не носят отговорност и не следва да бъдат въвличани в правни спорове, свързани с притежаването или собствеността върху Наградите, както и спорове, свързани с евентуални разходи, направени от участниците във връзка с Играта.

8.4.       Евентуалните правни спорове, които биха могли да възникват между Организаторите и участниците, ще бъдат разрешавани по взаимно съгласие, а в случай че това се окаже невъзможно, двете страни ще отнесат въпроса до компетентните институции.

8.5     Играта се провежда в съответствие със законите на Република България.

8.6.       Настоящите Правила влизат в сила от датата от публикуване на мобилното приложение.